Stig Gælok

Stig Riemmbe Gaelok (tidligere Stig-Gøran Urheim; født 7. juli 1961 på Narvik Sykehus i Áhkánjárga/Narvik, mens foreldrene bodde i Vuodnabahta/Hellemobotn i Divtasvuodna/Tysfjord. Gaelok er en norsk lulesamisk forfatter og poet som har gitt ut til sammen 17 bøker på lulesamisk og norsk (2022).

Gaelok er vokst opp i Gásluokta/Kjøpsvik, Oppegård og Måsske/Musken og har sin utdannelse fra Fredheim folkehøgskole, Hamarøy videregående skole og duodjelinja ved Sámij álmmukallaskåvllå/Samernas folkhögskola i Jåhkåmåhkke/Jokkmokk. Han er høgskolekandidat i journalistikk fra Norsk journalisthøgskole og har studert språk og litteratur ved universitetene i Romsa/Tromsø, Oslove/Oslo og København.

I 2000 mottok Gaelok Samerådets litteraturpris for barneboka Biehtár ja Duommá jávren stulliba.

I 1979 tok Gaelok initiativ til et brev til Samisk utdanningsråd der han og 12 andre lulesamiske elever ba om at det ble igangsatt undervisning i lulesamisk ved Hamarøy videregående skole. Han ble anmeldt til politiet for dokumentforfalskning og «raseregistrering», da noen av elevene, som hadde underskrevet brevet, etter press fra foreldrene, påsto at deres underskrifter var forfalsket, og fordi noen mente han hadde registrert samer ved skolen. Saken pågikk frem til 1984 dels i konfliktrådet og anklagene mot Gaelok ble erklært døde og maktesløse. Han fikk noe erstatning (5000 kroner) for tort og svie, som i sin helhet ble brukt til å betale for advokat.
Høsten 1980 startet Hamarøy videregående skole for første gang opp med et undervisningstilbud i lulesamisk. 10 elever deltok i historiens første undervisningstilbud i lulesamisk på videregående skoles nivå i Norge.
Det var første gang det ble undervist på lulesamisk på 75 år etter at det ble slutt i 1905.

 Bibliografi 
 Utgitt  Tittel  Type  Språk  Forlag  1983  O, Oarjjevuodna  Dikt  Lulesamisk  Jår'galæd'dji AS 1986  Vuonak = ...Fra fjordene  Poetisk beretning  Lulesamisk/norsk  Th. Blaasværs Forlag 1988  Amuk = ...Den fremmede  Poetisk beretning  Lulesamisk/norsk  Th. Blaasværs Forlag  1992  - Ale desti! = - Ikke mer! "Ármme"; klage- og sørgesang  Lulesamisk/norsk  Th. Blaasværs Forlag 1992  Gihttse, gájttsa, båhttje  Barnebok  Lulesamisk  Th. Blaasværs Forlag  1993  Soaje = Venger  Poetiske beretninger, s. m. Kari Waag   Lulesamisk/nynorsk  Th. Blaasværs Forlag 1994  Tsåhke ja vájmmo  Poetisk beretning  Lulesamisk  Bágo AS 1994  Det dobbelte hjerte  Poetisk beretning  Norsk  Bágo AS 1994  Gålmåsuorak  Dikt, s. m. Anita Synøve Nergård og Kåre Tjihkkom  Lulesamisk  Bágo AS 1995  Gávtsát  Poetisk beretning  Lulesamisk  Bágo AS 1998  Bádur báhtar  Poetisk beretning  Lulesamisk  Davvi Girji AS 1999  Báhkoståhkusa  Ordleker for barn  Lulesamisk  Davvi Girji AS 2000  Biehtár ja Duommá jávren stulliba  Barnebok  Lulesamisk  Davvi Girji AS 2002  Biehtár ja Duommá háhkabivdon  Barnebok  Lulesamisk  Davvi Girji AS 2010  Gáhtto mij máhtij vájmojt suddadit =Gaahtoe mij meehti vaajmojde sjilkehtidh =Bussá mii máhtii váimmuid suddadit  Barnebok  Lule-, sør- og nordsamisk  Baldusine NUF 2011  Katten som kunne smelte hjerter  Barnebok  Norsk  Baldusine NUF 2021  Gasskarájen : poesija julevsámegiellaj   Dikt  Lulesamisk  ABC-Company E-skuvla AS

 Referanser 
Boksøk på Bokelskere.no.

Boksøk på ovtas aktan aktesne

 Kilder 
 Skolehistorienettstedet skuvla.info: Stig Riemmbe Gælok: Rettsforfølgd etter ønske om samiskopplæring. Besøkt 31. august 2013.
 Presentasjon, Store norske leksikon

Kategori:Norske lyrikere
Kategori:Norske barnebokforfattere
Kategori:Samiske forfattere
Kategori:Personer fra Hamarøy kommune